  Майя Бывальцева 26-тӥ южтолэзьлы Удмуртиын коронавирусэн черлан выль учыръёс шараямын ӧвӧл. Со сярысь, элькунысь тазалыкез утёнъя министерство вылэ чӧлскыса, улосвыл тӧролэн но кивалтэтлэн пресс-службаез ивортэ. Та дыре 607 адямилэсь тазалыксэ чакласа возё. Шокан сӧзнэт висёнъёсын 92 мурт эмъяськонниосы интыямын, со пӧлын 17 нылпиос. 55 адями стационарысь доразы лэземын. Палась висёнъёсъя эмъюртын 35 адями эмъяськонзэ азьланьтэ 31-тӥ толшорысен Удмуртиын 816 адямиез чакласа возизы, соос пӧлын 80 нылпиос. Та дырлы элькунын кык адямилэн СOVID-19 шараямын. Висён вӧлмонлэсь ӝоглыксэ дугдытон вылысь 28-тӥ толшорысен 5-тӥ оштолэзёзь Россиын шутэтскон нуналъёс ялэмын. Тегъёс: Тазалык Ижкар Удмуртия коронавирус Тазалыкезутёнъяминистерство тазалыкезутён  